Diari Oficial de la Generalitat Valenciana


Sumari del DOGV 2973, del 17-04-1997 (1997/6883)

RESOLUCIÓ de 4 de febrer de 1997, del conseller de Sanitat i Consum, per la qual s'ofereix la integració en Equips d'Atenció Primària a personal dels Serveis Especials d'Urgència.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   2973

Data del DOGV
:   17-04-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/6883


Data del document
:   04-02-1997

Organisme emissor
:   Conselleria de Sanitat

Tipus de document
:   Resolució

RESOLUCIÓ de 4 de febrer de 1997, del conseller de Sanitat i Consum, per la qual s'ofereix la integració en Equips d'Atenció Primària a personal dels Serveis Especials d'Urgència.  
Per Ordre de 24 de març de 1995 del conseller de Sanitat i Consum es disposà la supressió gradual dels Serveis Especials d'Urgències de la Comunitat Valenciana i la implantació progressiva de l'Atenció Continuada en els Equips d'Atenció Primària.  
La Resolució d'11 d'abril de 1995 del conseller de Sanitat i Consum ordenà la supressió dels Serveis Especials d'Urgència de les localitats d'Aldaia i de Mislata-Paterna i al implantació de l'Atenció Continuada dels Centres de Salut de Manises, Mislata, Quart de Poblet, Paterna, Aldaia, Alaquàs i Xirivella.  
Finalment, la disposició transitòria segona de l'Ordre de 24 de març de 1995 disposa que el personal sanitari fix que estiga treballant en el SEU i que les places del qual resulten afectades pel procés de remodelació, podrà ser objecte d'oferta voluntària d'integració en les vacants dels EAP de la respectiva zona de salut, en els termes establerts per la disposició transitòria tercera del Reial Decret 118/1991 de 25 de gener.  
En atenció d'aquests motius i com que es va aprovar el 25 d'abril de 1995 una adscripció provisional de metges del SEU en EAP, es considera necessari formular l'oferta d'incorporació, que ha estat negociada amb els representants dels treballadors d'acord amb el que preveu la Llei 9/1987, de 12 de juny, amb subjecció a les següents  
Bases  
Primera  
Podran optar per incorporar-se com a metges EAP de les respectives zones de salut, el personal amb plaça en propietat del SEU València-Sagunt al qual per Resolució d'11 d'abril de 1995 del conseller de Sanitat i Consum s'adscrigué provisionalment com a metges EAP.  
Les places vacants que s'ofereixen són:  
Àrea de Salut 6:  
Centre de Salut de Manises - 2  
Centre de Salut de Mislata - 1  
Centre de Salut de Quart de Poblet - 2  
Àrea de Salut 8:  
Centre de Salut d'Aldaia - 1  
Centre de Salut d'Alaquàs -2  
Centre de Salut de Xirivella - 2  
Quant a la identificació de les places que s'ofereixen, s'ajustarà als criteris fixats per la Resolució de 28 de març de 1996 del secretari general de la Conselleria de Sanitat i Consum (DOGV núm. 2.736, de 26.04.96, i núm. 2.775, de 21.06.96).  
Segona  
El termini de presentació de sol·licituds serà de quinze dies, comptadors des de l'endemà de la publicació d'aquesta oferta en el DOGV. Les sol·licituds es dirigiran al director territorial respectiu de la Conselleria de Sanitat i Consum i s'ajustaran al model que figura com a annex I.  
A la sol·licitud haurà d'adjuntar-se el nomenament com a titular en propietat.  
També s'adjuntarà certificació de la institució de temps de serveis prestats a efectes de triennis, computats fins el 25 d'abril de 1995.  
Tercera  
El règim econòmic aplicable al personal que opte per la integració serà el que estableixen el Reial Decret-Llei 3/1987, d'11 de setembre, i les normes de desenvolupament en l'àmbit de l'Atenció Primària. Els llocs de treball oferits tenen assignat el complement específic C previst en l'article 5.4 i la disposició addicional primera, apartat 3, del Decret 180/1996, de 2 d'octubre, del Govern Valencià.  
El règim jurídic continuarà sent el que disposa l'Estatut de Personal Mèdic d'Institucions Sanitàries de la Seguretat Social.  
El règim de prestació de serveis serà, indistintament, de matí i/o vesprada, d'acord amb les peculiaritats previstes en l'esmentat article 5.4 del Decret 180/1996, de 2 d'octubre. El règim horari s'entén sense perjudici del que hi poguera correspondre per participació en les modalitats de torns d'atenció continuada.  
Quarta  
Els llocs ocupats com a conseqüència d'aquesta oferta tindran la consideració de places de zona bàsica de salut.  
Cinquena  
Una vegada acabat el termini de presentació de sol·licituds, i per delegació del conseller de Sanitat i Consum, el director general del Servei Valencià de Salut dictarà, en el termini d'un mes, una resolució definitiva que es notificarà individualment a les persones interessades.  
La resolució definitiva d'aquesta oferta d'incorporació comportarà la finalització de l'adscripció provisional de distint personal facultatiu prevista en el punt tercer de la Resolució d'11 d'abril de 1995 del conseller de Sanitat i Consum.  
Sisena  
El personal que no accepte l'oferta d'integració s'incorporarà en l'estructura del SEU-SAMU.  
Setena  
Contra aquesta resolució, que exhaureix la via administrativa, i amb la comunicació prèvia a aquest òrgan, d'acord amb el que disposa l'article 110.3 de la Llei de Règim Jurídic de les Administracions Públiques i del Procediment Administratiu Comú, es podrà interposar recurs contenciós administratiu davant el Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la publicació, tal com disposa l'article 109 de la mateixa Llei, en relació amb els articles 37.1 i 58.3 de la Llei de la Jurisdicció Contenciosa Administrativa.  
València, 4 de febrer de 1997.- El conseller de Sanitat i Consum: Joaquín Farnós Gauchía.  
Annex I  
Sr./Sra ... amb DNI ... i domicili a ... amb la categoria professional de ... i adscrit/a a la institució sanitària ...   
ACCEPTA, vista la Resolució de 4 febrer 1997 del conseller de Sanitat i Consum, la seua integració a l'Equip/Equips d'Atenció Primària d ... .  
 ... (lloc) ... ... (data)\_\_\_\_\_\_\_. ...   
(signatura)  
DIRECTOR TERRITORIAL DE LA CONSELLERIA  
DE SANITAT I CONSUM